हरिप्रसाद चौरसिया

पंडित हरिप्रसाद चौरसिया (जुलै १, इ.स. १९३८; अलाहाबाद, उत्तर प्रदेश; भारत - हयात) हे भारतीय बासरीवादक, संगीतकार आहेत. हिंदुस्तानी संगीतशैलीच्या ढंगाने केलेल्या बासरीवादनासाठी ते ख्यातनाम आहेत. भारतीय केंद्रशासनाने इ.स. १९९२ साली पद्मभूषण पुरस्कार, तर इ.स. २००० साली पद्मविभूषण पुरस्कार देऊन गौरवले.

जीवन 
चौरसियांचा जन्म १ जुलै, इ.स. १९३८ रोजी उत्तर प्रदेशातील अलाहाबाद शहरात झाला. त्यांचे वडील व्यवसायाने कुस्तीपटू होते आणि हरिप्रसाद यांनीही कुस्तीतच नावलौकिक मिळवावा अशी त्यांची अपेक्षा होती. परंतु संगीताची आवड असलेल्या हरिप्रसादांनी वडिलांच्या नकळत संगीताचा अभ्यास आरंभला. मित्राच्या घरी संगीतशिक्षणाचा सराव करणारे हरिप्रसाद काही काळ तालमीसाठी वडिलांसोबत आखाड्यात जात राहिले. बासरीवादनासाठी उपयुक्त ठरणाऱ्या आपल्या दमसासाचे श्रेय ते लहानपणी केलेल्या कुस्तीच्या तालमीला देतात .

सांगीतिक कारकीर्द 
वयाच्या पंधराव्या वर्षापासून चौरसियांनी त्यांच्या घराजवळ राहणाऱ्या पंडित राजारामांकडून हिंदुस्तानी गायकीचे धडे घ्यायला सुरुवात केली. नंतर त्यांनी वाराणसीच्या पंडित भोलानाथ प्रसन्न यांच्याकडे बासरी शिकण्यास आरंभ केला.

पुस्तके
 बासरीचा बादशहा (चरित्र; मूळ हिंदी लेखक सुरजितसिंग; मराठी अनुवाद प्रशांत तळणीकर)

पुरस्कार
 संगीत नाटक अकादमी पुरस्कार - १९८४
 कोणार्क सन्मान - १९९२
 पद्मभूषण - १९९२
 यश भारती सन्मान - १९९४
 पद्मविभूषण - २०००
 हाफिज अली खान सन्मान - २०००
 दीनानाथ मंगेशकर पुरस्कार - २०००
 Pune Pandit Award - २००८, by The Art & Music Foundation, Pune, India
 National Eminence award, NADA VIDYA BHARTI by Visakha Music and Dance Academy, Vizag  - २००९

बाह्य दुवे 

 

भारतीय संगीतकार
बासरीवादक
पद्मविभूषण पुरस्कारविजेते
पद्मभूषण पुरस्कारविजेते
संगीत नाटक अकादमी पुरस्कारविजेते
इ.स. १९३८ मधील जन्म
कालिदास सन्मान पुरस्कारविजेते